Illum il-Kunsill adotta konklużjonijiet dwar il- futur ta' Ewropa b'diġitalizzazzjoni għolja wara l-2020: "Tingħata spinta lill-kompetittività diġitali u ekonomika mal-Unjoni kollha u lill-koeżjoni diġitali" Il-konklużjonijiet jenfasizzaw il-prijoritajiet u l-isfidi ewlenin għal Ewropa b'saħħitha, kompetittiva, innovattiva u diġitalizzata ħafna. Huma jirreferu għall-importanza li jingħata appoġġ għall-innovazzjoni u li t-teknoloġiji diġitali Ewropej jiġu mħeġġa, li jiġu mħarsa l-prinċipji u l-valuri etiċi fl-intelliġenza artifiċjali, li tissaħħaħ l-kapaċità taċ-ċibersigurtà tal-Ewropa, li jitjiebu l-ħiliet elettroniċi u li tiġi żviluppata s-soċjetà tal-gigabits, inkluż il-5G. Huma jenfasizzaw ukoll il-ħtieġa li jiżdied l-għadd ta' nisa fis-settur u li l-gruppi vulnerabbli kollha jkunu jistgħu jgawdu mill-benefiċċji tad-diġitalizzazzjoni sabiex ħadd ma jitħalla barra. Il-politika diġitali tal-UE għandha żżomm dimensjoni etika u umana. Għandna nevitaw kull burokrazija bla bżonn li xxekkel l-innovazzjoni. L-Ewropej kollha, u n-negozji Ewropej kollha, irrispettivament mid-daqs jew il-post tagħhom, għandhom jibbenefikaw mid-diġitalizzazzjoni. Alexandru Petrescu, Ministru tar-Rumanija għall-Komunikazzjoni u s-Soċjetà tal-Informazzjoni, President tal-Kunsill Il-konklużjonijiet ser jgħinu fl-iżvilupp tal-politika diġitali futura tal-UE. Konklużjonijiet tal-Kunsill dwar il-futur ta' Ewropa b'diġitalizzazzjoni għolja wara l-2020 (test sħiħ) Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa